b'\n_START_ARTICLE_\nFranc Tom\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani gimnaziji je vstopil v ljubljansko bogoslovje, 5. julija 1931 je prejel ma\xc5\xa1ni\xc5\xa1ko posve\xc4\x8denje, nadaljeval je s \xc5\xa1tudijem in leta 1936 doktoriral na gra\xc5\xa1ki univerzi. Kot kaplan je delal na \xc5\xa1tevilnih \xc5\xbeupnijah (Semi\xc4\x8d, Poljane nad \xc5\xa0kofjo Loko, Toplice pri Novem Mestu), nato je deloval v Bohinjski Bistrici, Starem Logu, pri Sv. Kri\xc5\xbeu ob Krki, v Cerkljah ob Krki, na Dobrovi pri Ljubljani, v \xc5\xa0entrupertu in od leta 1939 v Rade\xc4\x8dah. Ob nem\xc5\xa1ki okupaciji se je pred njimi umaknil v Ljubljano, kjer je stanoval v semeni\xc5\xa1\xc4\x8du. Maja 1945 je \xc5\xa1kofija Franca Toma poslala za vikarja namestnika v Podbrezje, Ovsi\xc5\xa1e in Ljubno, nato pa na Jesenice, tam sta z \xc5\xbeupnikom upravljala tudi \xc5\xbeupnijo Sv. Kri\xc5\xbe. 27. decembra naj bi ga med molitvijo brevirja nekdo prijel, po drugih virih pa naj bi ga s pretvezo spravili na pot v Rovte. Na poti tja ga je jeseni\xc5\xa1ki \xc4\x8dlan VOS ustrelil v hrbet, kar naj bi se zgodilo po naro\xc4\x8dilu UDBE.'